钦定古今图书集成/明伦汇编/家范典/第106卷 > 春秋四传 > 《魏甥恪字序》朱熹
## 钦定古今图书集成/明伦汇编/家范典/第106卷 > 春秋四传 > 《魏甥恪字序》朱熹

《商颂》曰：“‘自古在昔，先民有作，温恭朝夕，执事有恪’。作
之言为也，恪之言敬也。夫人饱食逸居，而无所作为
于世，则蠢然天地之一蠹也，故人不可以无作，然作
而不敬，其所作也，终无成矣。魏氏甥茂孙，善读书，能
讲说，然余患其无作为之志，恪敬之心，因其来请名
字也，名之曰恪，而敬作字之恪也。其敬听余言，毋怠”
毋忽。“乾道二年正月二十有一日，朱熹仲晦父书。”